રિયલ્ટી સેક્ટરનાં વિશ્વસનીય સાધનોની માહિતી અનુસાર ૨૦૧૩માં બિલ્ડર-ડેવલપર વર્ગ તરફથી પ્રૉપર્ટી વેચવા માટે ઊંચું ડિસ્કાઉન્ટ અથવા ઇનોવેટિવ સ્કીમ્સ જાહેર થાય એવું બની શકે છે. આમ તો નાના પાયે આ ટ્રેન્ડ શરૂ થઈ ચૂક્યો છે, પરંતુ નવા વરસમાં એને વધુ વેગ મળે એવી વ્યાપક સંભાવના જણાય છે. અગ્રણી પ્રૉપર્ટી કન્સલ્ટન્ટ જોન્સ લૅન્ગ લસાલ ઇન્ડિયાના અભ્યાસ મુજબ પ્રૉપર્ટીના ભાવ છેલ્લા કેટલાક સમયથી બહુમતી લોકોની આર્થિક ક્ષમતાની બહાર ગયા છે. આ પોસાય નહીં એવા ભાવને લીધે ડિમાન્ડમાં મોટો ફરક પડી ગયો છે એટલે હવે નવા વરસમાં બિલ્ડરો-ડેવલપરોએ પોતાના નફાના માર્જિન પર વધુ દબાણ સાથે પણ ગ્રાહકોને આકર્ષવા નોંધપાત્ર ડિસ્કાઉન્ટ અથવા ઇન્સેટિવરૂપે લાભ ઑફર કરવા પડશે તેમ જ ઇનોવેટિવ સેલ્સ-સ્કીમ દાખલ કરવી પડશે. તાજેતરમાં એક બિલ્ડરે તેના પ્રોજેક્ટમાં ફ્લૅટ લેનારને કારની ગિફ્ટ ઑફર કરી છે. કોઈ હાઉસિંગ લોનના હપ્તાઓમાં સુવિધા કે રાહત ઑફર કરે છે તો કોઈ ઍમિનિટીઝ સ્વરૂપે લાભ આપે છે.